ตลท.จับ IFEC ขึ้น SP บ่ายวันนี้ หลังยังไม่ได้รับการชี้แจงกรณีเบี้ยวหนี้ตั๋ว B/E
ตลท.จับ IFEC ขึ้น SP บ่ายวันนี้ หลังยังไม่ได้รับการชี้แจงกรณีเบี้ยวหนี้ตั๋ว B/E
28 ธ.ค. 2559

ตลาดหลักทรัพย์แห่งประเทศไทย (ตลท.) ได้ขึ้นเครื่องหมาย SP หลักทรัพย์ บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC รอบบ่ายของวันนี้ (28 ธ.ค.) หลังจากที่ได้ขึ้นเครื่องหมาย H ตั้งแต่การซื้อขายรอบเช้าที่ผ่านมา เนื่องจากตลท.ยังคงไม่ได้รับการชี้แจงเรื่องการชำระหนี้ตั๋วแลกเงิน (B/E) จากบริษัท ซึ่งสารสนเทศดังกล่าวอาจส่งผลกระทบต่อสภาพการซื้อขายหลักทรัพย์ของบริษัท และการตัดสินใจในการลงทุนของผู้ลงทุนในหลักทรัพย์ IFEC
ดังนั้น ตลาดหลักทรัพย์ฯ จึงยังคงหยุดพักการซื้อขาย SP หลักทรัพย์ IFEC ตั้งแต่รอบบ่ายของวันที่ 28 ธันวาคม 2559 เป็นต้นไป จนกว่าจะได้รับคำชี้แจงจากบริษัท